Studiegruppe evaluering

# Start med 10 min **individuel** refleksion over nedenstående:

* Hvordan går det i vores studiegruppe?
* Hvordan arbejder I med hinandens styrker og svagheder jf timerne i november?
* I november tog du en beslutning om en ting du ville gøre anderledes. Har du arbejdet målrettet med det eller har du glemt hvad du besluttede?
* Er du tilfreds med din egen rolle og bidrag til din gruppe?
* Er du tilfreds med jeres gruppe samlede arbejdsindsats?
* Er der noget du synes skal være anderledes?

I timerne i november snakkede vi om disse typiske problemer i en studiegruppe:

* Mangel på systematik og disciplin
* Den enkelte føler ikke ejerskab (”det kan være lige meget!”)
* Mangelfuld planlægning – tilfældighederne opstår
* Bedrevidende eller dominerende medlemmer
* Modvillige eller fastlåste medlemmer
* Endeløse diskussioner – spild af tid
* Konflikter og indbyrdes mangel på respekt
* Fordelingen af roller er mangelfuld

Overvej om der er nogle af 8 problemer som du/I møder i jeres gruppe?

# Status samtale fælles i studiegruppen:

Til denne del skal I starte med at vælge en referent. Når I er færdige med samtalen skal i læse referatet højt og alle godkende det. Når alle har godkendt referatet, sendes det til CA på Viggo.

Tag en ukommenteret runde hvor I hver især fortæller om noget af det I har reflekteret over.

Hvilke aftaler lavede vi i november og hvordan er det gået med at overholde og huske aftalerne vi lavede?

Kender vi til nogle af typiske problemer i vores gruppe? Hvis ja hvilke?

Hvilke udfordringer er vi stødt på i vores gruppe indtil nu og hvilke udfordringer har vi stadigvæk?

Er der noget som vi konkret vil arbejde på at gøre på en anden måde her i januar måned?

Hvad kan vi som lærere gøre for at hjælpe jer fremadrettet?